અમરેલી પંથકમાં ભૂતકાળમાં નખ માટે સિંહની હત્યાની ઘટનાઓ બની ચુકી છે. શિકારીઓ તંત્રને અંધારામાં રાખી અત્યાર સુધીમાં અનેક સાવજોની હત્યા કરી ચુક્યા છે. ત્યારે હવે તંત્ર પણ ભારે સજાગ બન્યુ છે. ગઇરાત્રે ધારી નજીકથી વિસાવદરના બે શખ્સોને વન્ય પ્રાણીના શંકાસ્પદ નખો સાથે ઝડપી લેવામાં આવ્યા હતાં. ધારી પોલીસે નાઇટ પેટ્રોલીંગ દરમીયાન વિસાવદરના ઇમરાન ફતેમહમદ મકરાણી અને અમીન કરીમ ફકીર નામના યુવાનોને શંકાસ્પદ હાલતમાં ઝડપી લીધા હતાં.